Ir-Regolament tal-Kummissjoni (KE) Nru 804/1999
tas-16 ta’ April 1999
li jemenda l-Annessi I, II u III tar-Regolament tal-Kunsill (KEE) Nru 2377/90 li jistabbilixxi l-proċedura tal-Komunità għall-istabbiliment tal-limiti tal-livelli massimi tar-residwi tal-prodotti mediċinali veterinarji fl-oġġetti ta’ l-ikel li joriġinaw mill-annimali
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2377/90 tas-26 ta’ Ġunju 1990 li jistabbilixxi l-proċedura tal-Komunità għall-istabbiliment tal-livelli tal-limiti massimi tar-residwu tal-prodotti mediċinali veterinarji fil-prodotti ta’ l-ikel li joriġinaw mill-annimali [1], kif l-aħħar emendat mir-Regolament tal-Kummissjoni (KE) Nru 508/1999 [2] u b’mod partikolari l-Artikoli 6, 7 u 8 tiegħu,
Billi, skond ir-Regolament (KEE) Nru 2377/90, il-livelli tal-limiti massimi tar-residwu għandhom ikunu stabbiliti progressivament għal kull sustanza farmakoloġikament attiva li hi użata fil-Komunità għall-prodotti mediċinali veterinarji maħsuba għat-teħid mill-annimali li jipproduċu l-ikel;
Billi l-livelli tal-limiti massimi tar-residwu għandhom ikunu stabbiliti biss wara l-eżami fi ħdan il-Kumitat għall-Prodotti Mediċinali Veterinarji ta’ l-informazzjoni rilevanti kollha dwar is-sigurtà tar-residwi tas-sustanza kkonċernata għall-konsumatur tal-prodotti ta’ l-ikel li ġejjin mill-annimali u l-impatt tar-residwi fuq l-ipproċessar industrijali tal-prodotti ta’ l-ikel;
Billi, fl-istabbiliment tal-livelli tal-limiti massimi tar-residwu għar-residwi tal-prodotti mediċinali veterinarji fil-prodotti ta’ l-ikel li ġejjin mill-annimali, huwa meħtieġ li tiġi speċifikata l-ispeċi ta’ l-annimali fejn ir-residwi jistgħu jkunu preżenti, il-livelli li jistgħu jkunu preżenti f’kull wieħed mit-tessuti tal-laħam rilevanti miksuba mill-annimal ittrattat it-tessut bersal) u n-natura tar-residwu li hi rilevanti għall-kontroll tar-residwi (ir-residwu markatur);
Billi, għall-kontrol tar-residwi, kif stabbilit fil-leġislazzjoni xierqa tal-Komunità, il-livelli tal-limiti massimi tar-residwi għandhom normalment ikunu stabbiliti għat-tessuti bersal tal-fwied jew il-kliewi; Billi, madanakollu, il-fwied u l-kliewi huma normalment imneħħija mill-karkassi li jitmexxew fil-kummerċ internazzjonali, u l-livelli tal-limiti massimi tar-residwi għandhom għalhekk ikunu wkoll dejjem stabbiliti għat-tessuti tal-muskoli jew ix-xaħam;
Billi, fil-każ tal-prodotti mediċinali veterinarji maħsuba għall-użu fl-għasafar li jbidu, l-annimali li jagħtu l-ħalib jew iż-żnażan ta’ l-għasel, il-livelli tal-limiti massimi tar-residwi għandhom ukoll ikunu stabbiliti għall-bajd, għall-ħalib jew għall-għasel;
Billi l-lincomycin u ċ-ceftiofur għandhom ikunu mdaħħla fl-Anness I tar-Regolament (KEE) Nru 2377/90;
Billi l-melissae aetheroleum, iċ-centellae asiaticae extractum, is-strychnine, il-1-methyl-2-pyrrolidone, l-etamsylate, l-enilconazole u ċ-cefacetrile għandhom ikunu mdaħħla fl-Anness I tar-Regolament (KEE) Nru 2377/90;
Billi, biex tkun possibli t-tkomplija ta’ l-istudji xjentifiċi, l-aċidu oxolinic, iċ-cefacetrile u t-thiamphenicol għandhom ikunu mdaħħla fl-Anness III tar-Regolament (KEE) Nru 2377/90;
Billi, biex tkun possibli t-tkomplija ta’ l-istudji xjentifiċi, it-tul tal-validità tal-livelli tal-limiti massimi tar-residwi provviżorji li kienu definiti qabel fl-Anness III tar-Regolament (KEE) Nru 2377/90 għandu jkun estiż għan-nafcillin u ċ-cephapirin;
Billi, il-perjodu ta’ 60 jum għandu jkun permess qabel id-dħul fis-seħħ ta’ dan ir-Regolament sabiex jippermetti lill-Istati Membri biex jagħmlu kull aġġustament li jista’ jkun meħtieġ għall-awtorizzazzjonijiet biex jitpoġġew il-prodotti mediċinali veterinarji kkonċernati fuq is-suq li ġew mogħtija skond id-Direttiva tal-Kunsill 81/851/KEE [3], kif l-aħħar emendata mid-Direttiva 93/40/KEE [4] biex jittieħed kont tad-disposizzjonijiet ta’ dan ir-Regolament;
Billi l-miżuri stabbiliti f’dan ir-Regolament huma skond l-opinjoni tal-Kumitat Permanenti fuq il-Prodotti Mediċinali Veterinarji,
ADOTTAT DAN IR-REGOLAMENT:
Artikolu 1
L-Annessi I, II u III tar-Regolament (KEE) Nru 2377/90 qegħdin hawnhekk jiġu emendati kif stabbilit fl-Anness tiegħu.
Artikolu 2
Dan ir-Regolament għandu jidħol fis-seħħ fis-60 jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fis-16 ta’ April 1999.